شه‌فه‌ق نيوز/ دوناڵد ترامپ سه‌رۆك ئه‌مريكى له‌ كووتايى سه‌د رووژ هاتنه‌ ئه‌را ماڵ چه‌رمگ، موفاجئه‌يگ ئه‌را سه‌رمايه‌داره‌يل وڵاته‌گه‌ى ديرێد، ك ئه‌ويش وه‌ خستنه‌ڕوى بوێرانه‌يگه‌ ئه‌را داوه‌زانن باج زه‌ريبى له‌بان كومپانيايه‌يل.
له‌ى باوه‌ته‌و، رووژنامه‌ى "وول ستريت جورنال" ك (شه‌فه‌ق نيوز)ئاگادارى بوى، وت: پلان ترامپ ئامانج له‌لى داگرتن باج زه‌ريبيه‌ له‌بان كومپانيايه‌يل ئه‌را 15% ك زويتر 39.6% بوى، ك ئى داگرتنيشه‌ مێژوويى ئه‌دێ له‌ رووژگار وڵاته‌يل يه‌كگرتگ.
جى باسه‌، وه‌ گووره‌ى ئاژانس روێته‌رزيش ئه‌وه‌ ده‌ركه‌فت ك پلان ترامپ ته‌نيا هه‌ر ئه‌وه‌ نيه‌، به‌ڵكوو ئى داوه‌زانن باج زه‌ريبيه‌ زه‌ريبه‌يل ده‌خڵيش ئه‌گرێده‌و ئه‌را 10% له‌ داهات قانجاز كومپانيايه‌يل له‌ ده‌يشت وڵاته‌گه‌.
